Polisieman, drie ander dood in motor gevindArgieffoto: SAPD Maj. Thulani Zwane, woordvoerder van die polisie, het gesê die liggame van die vier mans is Vrydagaand omstreeks 19:50 in ŉ silwer VW Polo in Ezakheni gevind. Die mans is almal geskiet. Volgens Zwane is die oorledenes geïdentifiseer as konst. Mboniseni Zungu (33), Thanda (31) en Nkosiyakhe Mabaso (33). Die ander oorledene is nog nie geïdentifiseer nie. Zwane het gesê die motief vir die moorde is nog nie bekend nie. Die saak word deur die polisie se georganiseerdemisdaad-eenheid in Pietermaritzburg ondersoek.